Sådan går det, når installatøren vælger belysning til sig selv... | Installatør
13.06.2017 | EL | Belysning
Sådan går det, når installatøren vælger belysning til sig selv...
Der blev ikke sparet på installationerne eller belysningen, da HG Electric skulle opføre nyt domicil i Frederikshavn
Skomagerens børn har hullede sko, siger man. Det gamle ordsprog gælder dog ikke HG Electric, der er totalleverandør af alle typer el-projekter, og som i 2015 flyttede ind i et nyt domicil på havnen i Frederikshavn.
Sagt med jysk underdrivelse så kan HG Electric godt være installationerne i det nye hovedsæde bekendt. Her er for eksempel ventilationsanlæg med varmegenindvinding, solceller på taget, avanceret alarm- og videovervågningssystem - og belysningen er der heller ikke sparet på.
Farveskift i færgelejet
"Fra HG Electrics side var der et ønske om, at belysningen skulle være noget ud over det sædvanlige – både hvad gælder design, funktionalitet og kvalitet", siger belysningskonsulent Kim Uffe Jørgensen fra Lemvigh-Müller, der har leveret kabler, el-materialer og belysning i høj kvalitet til det nye domicil.
Han fortæller, at man lægger mærke til belysningen, allerede før man træder indenfor i bygningen, der er opført i beton og glas, men som en spændende kontrast har en åben terrasse udformet som en rød kasse på facaden.
I indgangspartiet er der nemlig monteret downlights med RGB-farveskift, som kører hele døgnet og skifter mellem rød, grøn og blå. Det giver - sammen med den røde terrasse - bygningen karakter. Samtidig er det noget, der tiltrækker opmærksomhed fra folk på havnen.
Færre armaturer, mere lys
Udefra er der også kig ind til den skulpturelle designerpendel, Hope, der hænger højt i hallen og giver et nærmest krystalagtigt lys. Men den fulde oplevelse får man naturligvis, når man træder indenfor i bygningen.
I kontorerne er der blandt andet valgt Illusion LED indbygningsarmaturer fra Riegens, som ikke bare har et unikt design, der giver blændfri belysning, men også er et meget effektivt armatur, fortæller Kim Uffe Jørgensen:
"Illusion har et lavt energiforbrug, hvilket er med til at reducere omkostningerne, men samtidig er det et højeffektivt armatur med et høj lumen output – populært sagt, så kræver det færre armaturer at skabe et højt lysniveau med Illusion".
Dagslysstyring i hele bygningen
Michael Johansen, som er projektleder i HG Electric, supplerer:
"Vi har dagslysstyring i hele bygningen, så styrken på lyset bliver reguleret i forhold til mængden af dagslys. I mødelokaler og ekstrakontorer er der lysstyring med bevægelsesmeldere, så lyset altså også styres af tilstedeværelse. Lyset tænder, når der er liv i lokalerne - og når der ikke er nogen, så slukker det."
Apropos liv i lokalerne, så er det ny domicil nøglefrit, hvor alle rum er låst – og hvor det kræver kode eller kort at få adgang. Kun hoveddøren er åben, så der er adgang for kunder, og den låses automatisk, når der ikke længere er nogen i bygningen, og er der behov for at give adgang til bygningen uden for åbningstiden, kan Michael hurtigt og let slå alarmen fra og åbne døren fra sin mobiltelefon.
"Det allerbedste ved vores nye bygning er, at alle medarbejdere og jeg befinder os så godt her på havnen. Det er en fornøjelse at møde ind på arbejde og opleve, at design og funktion lever op til vores faglige stolthed", afslutter Michael Johansen.
Sag: Lemvigh-Müller har leveret belysning samt alarm- og videoovervågning til HG Electrics nye domicil på havnen i Frederikshavn. Der er valgt energieffektiv belysning med LED og dagslysstyring.
Arkitekt: Arkinord
Installatør: HG Electric
Belysningsleverandør: Lemvigh-Müller
Belysningsproducenter: Riegens og Luceplan
Belysningsarmaturer´-
Udendørs: Ray parklampe, CirkLed pullert,
Kontorer, kantine og gang: Illusion LED, Rax LED
Lager: Nyborg T5
Hall: Hope pendel, Concido RGB downlight
Tags: Lemvigh-Müller A/S, armatur, belysning, belysningsarmatur, belysningsprojekt, installation, LED, LED-armatur, LED-belysning
11.10.2017 | Sanitet GROHE Red 2.0 - kogende vand på et øjeblik
03.10.2017 | Sanitet Oras Minimat – giver en tryggere hverdag
29.09.2017 | Belysning ESYLUX præsenterer ESYWORLD
21.09.2017 | Belysning OSRAM Essentials - ALTID det rigtige valg
05.09.2017 | Belysning Nyt forbedret high-bay armatur
Du får hos Lemvigh-Müller et bredt og omfattende sortiment, når det gælder produkter og komponenter og kompetencer til industrien og installationsbranchen  el, vvs og ventilation. Få dine varer fra dag til dagVi ser det som vores opgave at hjælpe dig med at drive en god forretning. Derfor arbejder vi hele tiden på at have et effektivt og pålideligt logistik- og distributionskoncept, der efte…
01.10.2017 | Af Lemvigh-Müller A/S
Håndværkerbutikker udvider åbningstiden i ydertimerne
​Lemvigh-Müllers håndværkerbutikker i Slagelse og Hillerød udvider åbningstiderne – i hver sin ende af arbejdsdagen. Der er nemlig forskel på håndværkere...
08.06.2017 | Af Lemvigh-Müller A/S
Imageanalyse: Lemvigh-Müller springer 31 pladser frem
Lemvigh-Müller er blandt årets højdespringere i Berlingske Business imageanalyse af 140 af de største og mest toneangivende danske virksomheder
05.09.2017 | Af Lemvigh-Müller A/S
Nyt Formel 1000 katalog med varer til industri
Det nye udvidede Formel 1000 katalog er landet med endnu flere kvalitetsvarer end nogensinde før. Nu er også industriprodukter kommet med
24.05.2017 | Af Lemvigh-Müller A/S
Lemvigh-Müller har med hjælp fra installatører i hele landet samlet 1/3 ton brugte klude ind til Røde Kors-kampagnen 'Smid Tøjet'
29.08.2017 | Af Lemvigh-Müller A/S
Ny Lemvigh-Müller-butik i Thisted holder åbningsfest for håndværkere
Lemvigh-Müller er klar til at slå dørene op for en ny og bedre håndværkerbutik i Thisted - og alle håndværkere i lokalområdet er inviteret til åbningsfesten.
22.05.2017 | Af Lemvigh-Müller A/S
Sådan bliver du klar til bolig- og bygningsstyringsopgaverne
Nu kan du komme på seminar i det nye KNX-software, ETS Inside. Det er KNX på den lette måde. Det er gratis – inklusiv en gratis licens. Og så er det lidt af en verdenspremiere